Елеу процестері, міндеті. Елеуіштердің жіктелуі.

Әртүрлі  кесекті  не  түйіршікті  затты  елеуіштер  арқылы  өткізіп  екі  не  бірнеше  ірілікті  кластарға  бөлу  процесі  елеу  деп  аталады. 
Байыту  фабрикаларында  елеу  процесі  арнаулы  аппараттарда – елеуіштерде  (механикаландырылған  елеуіштер) жүргізіледі. Егер  елеуіште  бір  тор  орнатылса  бастапқы  зат  екі, ал  екі  тор  орнатылса  үш  ірілік  кластарға  бөлінеді. Елеу қажеттілігіне қарай  әртүрлі  мақсаттармен  қолданылады:
1) ұсату  процестерінде  ұсатқыштар  алдында  оларға  түсетін  кен  ішіндегі  сол  сатыда  ұсатуды  керек  етпейтін  даяр  ірілік  класын  бөліп  алуға, яғни  көмекші  процесс  ретінде  қолданылады;
2) кейбір  байыту  процестері  алдында  (отсадка) әртүрлі  ірілік  кластарды  жеке  байыту  қажеттігі  болғанда  дайындау  процесі  ретінде  жүргізіледі;
3) кейбір  қазындылардың, мысалы, көмір, темір  кендері  тек  ірілік  кластарға  бөлгенде  әр  түрлі  сортты  өнімдер  алынады. Осындай  мақсатпен  қолданылғанда  елеу  байыту  процесінің  ролін  атқарады;
4) кейбір  процестерде (мысалы, ауыр  ортада  байытуда) қатты  заттан  суды  бөлу  үшін  де  елеу  қолданылады, яғни  елеу  сусыздандыру  процесіне  айналады. Елеу  байыту  фабрикаларында  кеңінен  таралған  процесс.
Сонымен  қатар  ол  құрылыс  материалдарын  дайындау  өндірісінде  ұсатып сорттау фабрикаларында негізгі процестердің бірі ретінде  қолданылады.

Елеуіштер  және  елеу  тиімділігі

Әртүрлі  белгілеріне  қарай  елеуіштер  бірнеше  түрге  бөлінеді. Елегіш  торларының  пішініне  қарай  жазық  бетті (колосникті, жазықтықта  тербелуші, дірілдеуік, валкалы  елеуіштер), конусты  бетті, дөңгелек  бетті (барабанды  елеуіштер)  және  ойық  бетті  (доғалы)  болып  бөлінеді. Елеуіш  беттің  қыймылына  қарай  қозғалмайтын  (колосникті, доғалы)  және  қозғалмалы  (дірілдеуік, валкалы, барабанды)  болып  бөлінеді. 
Барлық  елеуіштер  негізінен  үш  бөліктен  тұрады: елегіш  бет, корпус  және  қимылға  келтіру  механизм. 
Кен  байыту  фабрикаларында  ең  көп  тарағаны  дірілдеуік  елеуіштер. Олардың өнімділігі де және тиімділігі де басқалармен  салыстырғанда  жоғары  келеді.
Елегіш  бет  негізінен  үш  түрде  жасалады: 1) қатар-қатар, өз  ара  белгілі  қашықтықта  орналасқан  біліктерден  не  рельс  кесінділерінен  тұрады; 2) әртүрлі   пішінді  тесіктері  бар  (дөңгелек, төртбұрышты, жарықты) цилиндрлі  не  жазық  болат  беттен  жасалады;  3) сымнан тоқылады.
Білікті  не  колосникті  торлар  әдетте  ірі  ұсату  сатысында, жазық  болат  бетті  торлар  орташа  және  ұсақ  ұсату  сатыларда, ал  тоқылған  торлар  кейде  ұнтақтаудың  бірінші  сатысында  қолданылады.
Елегіш  беттің  тесіктерінің  қосынды  ауданының  бүтін  бет  ауданына  қатынасы  қима  коэффициенті  деп  аталады. Ол  неғұрлым  үлкен  болса, елеу  тиімділігі  өседі.  
Елеу  тиімділігі  деп  тордан  өткен  ірілік  кластың  массасының  сол  кластың  елеуге  түскен  бастапқы  зат  ішіндегі  массасына  қатынасын  атайды. Ол  процентпен  не  бірлік үлеспен сипатталады.

Егер елеуге түсетін заттың массасын Q, елеуіштен өткен астыңғы класты С, өтпеген үстіңгі класты Т әріптерімен, ал бөліп алынатын ірілік кластың олардағы үлесін α, β және  әріптерімен белгілесек, жоғарыда келтірілген анықтамаға сәйкес елеу тиімділігі (Е) мына формуламен есептеледі:




	Өндірістік жағдайда, процестің үздіксіз және үлкен көлемде жүргізілуіне байланысты елеуге түсетін және одан шыққан астыңғы класты өлшеу қиын. Сондықтан әдетте елеуге түсетін заттан және өтпеген үстіңгі кластан сынама алынады. Әр сынама өлшенеді де, тесік диаметрі елеуіштің тесік диаметрімен бірдей елеуіште мұқият еленеді. Соның нәтижесінде олардағы бөлуге қажет кластың проценттік үлесі (α және υ) есептелінеді. Ал елеуіштен өткен астыңғы класс тек бөлуге қажет кластан тұратындығынан β=100 %. Сонда жоғарыда келтірілген формулада, яғни 




Мысал. Елеуге түсетін кенде бөлуге қажет кластың үлесі 15 %, елеуіштен өтпеген үстіңгі класта 2 % болса елеу тиімділігі 87,9 %.
Демек, бөлуге қажет кластың 12,1 % әртүрлі себептермен елегіштен өтпегенін көрсетеді.
Елеу процесінің екінші көрсеткіші мысалы өнімділігі (тонна/сағат). Бірақ ол процестің тиімділігі бір мөлшерден аз болмауымен байланысты анықталуы керек. Екі елеуіштің өнімділігін, мысалы, тек олардың елеу тиімділігі бірдей болғанда ғана салыстыруға болады.
Дірілдеуік елеуіштің массалы өнімділігін анықтайтын эмпирикалық формула: 

 т/сағат.


	Мұнда    Ғ– елегіш беттің ауданы, м;


		     g –1 м шаққандағы елегіш беттің үлесті өнімділігі, м/сағат.


		    – үйінді тығыздық, т/ м
	k, l, m, n, o, p – әртүрлі факторлардың елеуге тигізетін әсерін есепке алатын түзету коэффициенттері (анықтамадан алынады).

	Елеу тиімділігігне бірсыпыра факторлар әсер етеді. Олардың бастылары мыналар:
1) еленетін заттың ылғалдылығы. Неғұрлым ылғалдылық жоғары болса (әсіресе 10%-тен артса) түйіршіктердің өз ара жабысуының, тесіктерінің тез бітелуінің нәтижесінде елеу тиімділігі төмендейді;
2) бөлуге қажет кластың ірілігі жоғарылаған сайын елеу тиімділігі артады;
3) кен ішінде диаметрі елегіш бет тесіктерінің диаметріне жақын түйіршіктер үлесі көбейген сайын елеу қиындай береді. Себебі ондай түйіршіктер тесіктерге қыстырылып, бірақ өтпей оларды бітеп қалады. Мұндай түйіршіктер «қиын түйіршіктер» деп аталып кеткен;
4) елегіш беттің көлбеу бұрышы үлкейген сайын және оның ұзындығы қысқарған сайын, сол сияқты елегішке түсірілетін заттың массасы тиісті мөлшерден асса, оның елегіш бет арқылы өту жылдамдығы өсіп, түйіршіктердің тесіктерден өту мүмкіншілігі азаяды;
5) түйіршіктердің домалақтығы артқан сайын тесіктен өтулері жылдамдайды.

Елеуіштердің жіктелуі.

Қозғалмайтын елеуіштер. Колосникті елеуіштер.  Олар көлбеу (30-50) қатар-қатар орналасқан бір-бірімен көлденең біліктермен (2) бекітілген колосниктерден (1) (рельс кесінділері не қиындылары трапециялық пішінді біліктер) тұрады (1-сурет).
[image: ]

1 – сурет. Колосникті елеуіш
1– олосниктер; 2 – біліктер; 3 – қабырға.

Кен кесектері шашылмас үшін колосникті беттің ұзын бойына екі қабырға орнатылған (3). Кен елеуіш арқылы өткенде ұсағы колосниктер аралығындағы жырықтан өтіп, ал өтпенген кесектер өз салмағымен домалай қозғалып, ұсатқышқа түседі.
Колосниктер аралығындағы қашықтық бөліп алуға қажет кластың диаметріне сәйкес белгіленеді. Елеуіштің көлденеңі елеуге түсетін ең ірі кесектерден 3 есе, не одан көп есе үлкен болуы керек, ал ұзындығы көлденеңінен 2-3 есе артық болады.
Колосникті елеуіштер негізінде ірі ұсату сатысында, сирек орташа ұсату сатысында қолданылады. Елеу тиімділіктері 50-60 %-тен аспайды.
Цилиндр-конусты елеуіштер (2-сурет) доғалы елеуіштерге ұқсас.

[image: ]
2 – сурет. Цилиндр конусты елеуіштің схемалы көрінісі:
1– корпус; 2 – қабылдағыш қораб; 3 – цилиндрлі тор беті; 4 – конусты тор беті; 5 – ұнтақ шығарғыш тесік; 6 – ірі зат шығарғыш тесік.

Корпус (1) ішіне жоғары жағы цилиндрлі бет (3), ал төменгі жағы конусты бет (4) құрай колосниктер орналасқан не сымдар тартылған. Пульпа цилиндрлі қабылдағыш қорабқа (2) жанама бойымен бекітілген құбыр арқылы қысыммен түседі. Соның нәтижесінде ол төмен қарай айналма қозғалыс жасай жылжиды. Ұсақ класс орталықтан тепкіш күш әсерімен сумен бірге елегіш беттен өтіп, корпустың түбінде орнатылған патрубок арқылы, ал тордан өтпеген жоғарғы ірі класс конус түбіндегі патрубок арқылы шығады.
Қозғалмалы елеуіштер. Барабанды елеуіштердің (3 – сурет) елегіш беті цилиндр не конус пішінді келеді.
Елегіш бет не тоқылған тордан не тесілген болат қаңылтырдан жасалады да, цилиндрлі не конусты каркасқа орала орнатылады. Барабан екі шетіне жақын орнатылған бандаждар (3) арқылы тіремелі роликтер үстінде айналады. Материалдардың белгілі жылдамдықпен жылжуы үшін барабан 4-10 бұрыш жасай көлбеу орнатылады. Қозғалу кезінде ұсақ класс барабанның ұзын бойымен тордан өтіп науаларға түседі де, ал ірі класс барабанның екінші шетінен  барып   шығады. Кейде  бір  елеуіштен  бірнеше  ірілік  кластар  алуға  болады. Ол үшін  барабанның  ұзын  бойы  бірнеше  секцияларға  бөлініп, әр  секцияға  тесік  диаметрі  әр  түрлі  торлар  орнатылады: материал  түсетін  басына  жақын  секцияға  ең  ұсақ  тесікті  тор  одан  кейін  ірі  тесікті  торлар  орналасады. Әр  секциядан  шыққан  кластар  жеке  науаларға  түседі.




3 – сурет. Барабанды  елеуіштің  схемалы  көрінісі:
1– цилиндрлі  каркас; 2 – тор; 3 – бандаж; 4 – ролик.
1

Елеу тиімділігі  барабанның  диаметрі, ұзындығы  және  айналу  жылдамдығымен  байланысты. Неғұрлым  диаметр  және  ұзындық  үлкен  болса  тиімділікте  соғұрлым  өседі. Олардың  диаметрі  0,5-3,0 м, ал ұзындығы  2,0-9,0  метрге  дейін  жетеді. Айналу  жылдамдығы  барабанның  диаметріне  байланысты  анықталады:
1


П = 8√R÷ 14√R   айналу/мин

  мұнда   R – барабанның  диаметрі.
Барабанды  елеуіштер  көбінде  балшықты, топырақты  қазба  түрлерін  (әсіресе  шашыранды  қазбаларды)  байытқанда  қолданылады. Мұндағы негізгі мақсат − байыту процесіне түсіру алдында қазбадан балшықты, шаңды  заттарды жуып-шайып бөліп шығару. Осы  мақсатпен  пайдаланғанда  тордан өткен  сулы  ұсақ   класс  қалдық ретінде  шығарылады.  Байытуға  тек ірі класс қана түседі. Барабанды елеуіштер осы үшін қолданылса  скрубберлер депте аталады. Барабанды елеуіштер сол  сияқты  белгілі  ірілікті  ұсақ құм, тас алу үшін құрылыс индустриясында, асбест байыту  фабрикаларында  кеңінен  қолданылады.
Олардың кемшілігі: орнатуға ауданы үлкен орын қажет, елеу  тиімділіктері  төмен.

